Skupni predlog UREDBA SVETA o spremembi Uredbe Sveta (EU) št. 36/2012 o omejevalnih ukrepih glede na razmere v Siriji /* JOIN/2013/024 final - 2013/0227 (NLE) */





OBRAZLOŽITVENI MEMORANDUM (1) Z Uredbo Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji je začel veljati Sklep Sveta 2011/782/SZVP z dne 1. decembra 2011. Sklep Sveta 2011/782/SZVP je bil razveljavljen in nadomeščen s Sklepom Sveta 2012/739/SZVP. (2) Sklep Sveta 2012/739/SZVP je prenehal veljati 1. junija 2013. (3) Sklep Sveta 2013/255/SZVP o omejevalnih ukrepih proti Siriji je bil sprejet 31. maja 2013. (4) Priloga IX k Uredbi Sveta (EU) št. 36/2012 vsebuje postavke, za katere je potrebna predhodna odobritev pred prodajo, dobavo, prenosom ali izvozom v skladu s členom 2b Uredbe št. 36/2012. Ta seznam bi bilo treba razširiti z dodatnimi postavkami. Določiti bi bilo treba izjemo za proizvode, opredeljene kot potrošniško blago. (5) Za izvajanje Sklepa Sveta 2013/255/SZVP je potrebno nadaljnje ukrepanje Unije. (6) Visoka predstavnica Unije za zunanje zadeve in varnostno politiko ter Evropska komisija predlagata, da se Uredba Sveta (EU) št. 36/2012 ustrezno spremeni. 2013/0227 (NLE) Skupni predlog UREDBA SVETA o spremembi Uredbe Sveta (EU) št. 36/2012 o omejevalnih ukrepih glede na razmere v Siriji SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 215 Pogodbe, ob upoštevanju Sklepa Sveta 2013/255/SZVP o omejevalnih ukrepih proti Siriji[1], ob upoštevanju skupnega predloga visoke predstavnice Unije za zunanje zadeve in varnostno politiko ter Evropske komisije, ob upoštevanju naslednjega: (1) Z Uredbo Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji[2] je začel veljati Sklep Sveta 2011/782/SZVP z dne 1. decembra 2011[3]. Sklep Sveta 2011/782/SZVP je bil razveljavljen in nadomeščen s Sklepom Sveta 2012/739/SZVP[4] z dne 29. novembra 2012. (2) Sklep Sveta 2012/739/SZVP je prenehal veljati 1. junija 2013. (3) Sklep Sveta 2013/255/SZVP[5] o omejevalnih ukrepih proti Siriji je bil sprejet 31. maja 2013. (4) Priloga IX k Uredbi (EU) št. 36/2012 vsebuje postavke, za katere je potrebna predhodna odobritev pred prodajo, dobavo, prenosom ali izvozom v skladu s členom 2b Uredbe št. 36/2012. Ta seznam bi bilo treba razširiti z dodatnimi postavkami. Določiti bi bilo treba izjemo za proizvode, opredeljene kot potrošniško blago. (5) Navedeni ukrepi spadajo na področje uporabe Pogodbe, zato je predvsem za zagotovitev, da jih enotno uporabljajo gospodarski subjekti v vseh državah članicah, za njihovo izvajanje potreben ukrep na ravni Unije. (6) Uredbo Sveta (EU) št. 36/2012 bi bilo zato treba ustrezno spremeniti – SPREJEL NASLEDNJO UREDBO: Člen 1 Priloga IX k Uredbi (EU) št. 36/2012 se spremeni: (1) pod naslovom „Seznam opreme, blaga in tehnologije iz člena 2b“ se vstavi naslednji odstavek: „Na seznamih iz Priloge IX ni proizvodov, opredeljenih kot potrošniško blago, pakirano za prodajo na drobno za osebno rabo ali pakirano za individualno rabo.“; (2) v oddelku IX.A1 „Materiali, kemikalije, ‚mikroorganizmi‘ in ‚toksini‘“ se kot točka IX.A1.004 dodajo vnosi iz Priloge I k tej uredbi; (3) v oddelku IX.A2 „Obdelava materialov“ se kot točka IX.A2.010 doda vnos iz Priloge II k tej uredbi. Člen 2 Ta uredba začne veljati na dan objave v Uradnem listu Evropske unije. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik PRILOGA I V oddelku IX.A1 se doda naslednja točka IX.A1.004: Izolirane kemično opredeljene spojine v skladu z opombo 1 k poglavjema 28 in 29 kombinirane nomenklature, s 95-odstotno ali višjo koncentracijo*, kakor sledi: aceton || (CAS RN 67-64-1) || (oznaka KN 2914 11 00) acetilen || (CAS RN 74-86-2) || (oznaka KN 2901 29 00) amoniak || (CAS RN 7664-41-7) || (oznaka KN 2814 10 00) antimon || (CAS RN 7440-36-0) || (postavka 8110) arzen || (CAS RN 7440-38-2) || (oznaka KN 2804 80 00) arzenov trioksid || (CAS RN 1327-53-3) || (oznaka KN 2811 29 10) bis(2-kloretil)etilamin hidroklorid || (CAS RN 3590-07-6) || (oznaka KN 2921 19 99) bis(2-kloretil)metilamin hidroklorid || (CAS RN 55-86-7) || (oznaka KN 2921 19 99) benzil || (CAS RN 134-81-6) || (oznaka KN 2914 39 00) benzaldehid || (CAS RN 100-52-7) || (oznaka KN 2912 21 00) benzoin || (CAS RN 119-53-9) || (oznaka KN 2914 40 90) 2-bromokloroetan || (CAS RN 107-04-0) || (oznaka KN 2903 79 90) 1-butanol || (CAS RN 71-36-3) || (oznaka KN 2905 13 00) 2-butanol || (CAS RN 78-92-2) || (oznaka KN 2905 14 90) izo-butanol || (CAS RN 78-83-1) || (oznaka KN 2905 14 90) tert-butanol || (CAS RN 75-65-0) || (oznaka KN 2905 14 10) kalcijev karbid || (CAS RN 75-20-7) || (oznaka KN 2849 10 00) ogljikov monoksid || (CAS RN 630-08-0) || (oznaka KN 2811 29 90) klor || (CAS RN 7782-50-5) || (oznaka KN 2801 10 00) cikloheksanol || (CAS RN 108-93-0) || (oznaka KN 2906 12 00) dicikloheksilamin (DCA) || (CAS RN 101-83-7) || (oznaka KN 2921 30 99) dietil eter || (CAS RN 60-29-7) || (oznaka KN 2909 11 00) dietilamin || (CAS RN 109-89-7) || (oznaka KN 2921 19 50) dimetil eter || (CAS RN 115-10-6) || (oznaka KN 2909 19 90) dimetilaminoetanol || (CAS RN 108-01-0) || (oznaka KN 2922 19 85) etanol || (CAS RN 64-17-5) || (oznaka KN 2207 10 00) etilen || (CAS RN 74-85-1) || (oznaka KN 2901 21 00) etilen diklorid || (CAS RN 107-06-2) || (oznaka KN 2903 15 00) 2-metoksietanol || (CAS RN 109-86-4) || (oznaka KN 2909 44 00) etil bromid || (CAS RN 74-96-4) || (oznaka KN 2903 39 19) etil klorid || (CAS RN 75-00-3) || (oznaka KN 2903 11 00) etilamin || (CAS RN 75-04-7) || (oznaka KN 2921 19 99) etilen oksid || (CAS RN 75-21-8) || (oznaka KN 2910 10 00) fluoroapatit || (CAS RN 1306-05-4) || (oznaka KN 2835 39 00) heksamin || (CAS RN 100-97-0) || (oznaka KN 2933 69 40) vodikov klorid || (CAS RN 7647-01-0) || (oznaka KN 2806 10 00) vodikov sulfid || (CAS RN 7783-06-4) || (oznaka KN 2811 19 80) izocianatometan || (CAS RN 624-83-9) || (oznaka KN 2929 10 00) izopropanol, 95-odstotna ali višja koncentracija || (CAS RN 67-63-0) || (oznaka KN 2905 12 00) mandljeva kislina || (CAS RN 90-64-2) || (oznaka KN 2918 19 98) metanol || (CAS RN 67-56-1) || (oznaka KN 2905 11 00) metilamin || (CAS RN 74-89-5) || (oznaka KN 2921 11 00) metil bromid || (CAS RN 74-83-9) || (oznaka KN 2903 39 11) metil klorid || (CAS RN 74-87-3) || (oznaka KN 2903 11 00) metil jodid || (CAS RN 74-88-4) || (oznaka KN 2903 39 90) metil merkaptan || (CAS RN 74-93-1) || (oznaka KN 2930 90 99) monoetilenglikol || (CAS RN 107-21-1) || (oznaka KN 2905 31 00) nitrometan || (CAS RN 75-52-5) || (oznaka KN 2904 20 00) oksalil klorid || (CAS RN 79-37-8) || (oznaka KN 2917 19 90) pikrinska kislina || (CAS RN 88-89-1) || (oznaka KN 2908 99 00) kalijev sulfid || (CAS RN 1312-73-8) || (oznaka KN 2830 90 85) kalijev tiocianat (KSCN) || (CAS RN 333-20-0) || (oznaka KN 2842 90 80) kinaldin || (CAS RN 91-63-4) || (oznaka KN 2933 49 90) natrijev hipoklorit || (CAS RN 7681-52-9) || (oznaka KN 2828 90 00) žveplo || (CAS RN 7704-34-9) || (oznaka KN 2802 00 00) žveplov dioksid || (CAS RN 7446-09-5) || (oznaka KN 2811 29 05) žveplov trioksid || (CAS RN 7446-11-9) || (oznaka KN 2811 29 10) tiofosforil klorid || (CAS RN 3982-91-0) || (oznaka KN 2853 00 90) tributilfosfit || (CAS RN 102-85-2) || (oznaka KN 2920 90 85) triizobutil fosfat || (CAS RN 1606-96-8) || (oznaka KN 2920 90 85) tris(2-kloroetil)amin hidroklorid || (CAS RN 817-09-4) || (oznaka KN 2921 19 99) beli/rumeni fosfor || (CAS RN 12185-10-3, 7723-14-0) || (oznaka KN 2804 70 00) * Na seznamu v tej točki IX.A1.004 ni proizvodov, opredeljenih kot potrošniško blago, pakirano za prodajo na drobno za osebno rabo ali pakirano za individualno rabo. PRILOGA II V oddelku IX.A2 se doda naslednja točka IX.A2.010: IX.A2.010 || Oprema Laboratorijska oprema, vključno z deli in priborom za tako opremo, za (destruktivno ali nedestruktivno) analizo ali odkrivanje kemičnih snovi [1] UL L 319, 2.12.2011, str. 56. [2] UL L 16, 19.1.2012, str. 1. [3] UL L 319, 2.12.2011, str. 56. [4] UL L 330, 30.11.2012, str. 21. [5] UL L 147, 1.6.2013, str. 14.